recursal/SuperWikiNEXT-32B huggingface dataset:
**अगोचर सांस्कृतिक धरोहर** या **अमूर्त सांस्‍कृतिक विरासत** (intangible cultural heritage (ICH)) उन क्रियाकलापों, अनुरूपोणों, अभिव्यक्तियों, या कौशलों को कहते हैं जिसे यूनेस्को किसी स्थान की सांस्कृतिक धरोहर मान्य करता है। भवन, ऐतिहासिक स्थल, स्मारक, और हस्तशिल्प आदि सांस्कृतिक सम्पत्तियाँ हैं। अगोचर सांस्कृतिक धरोहरें वे सांस्कृतिक धरोहरें हैं जो अभौतिक हैं अर्थात् जिन्हें आँख से देखा नहीं जा सकता, जैसे- लोककथा, प्रथाएँ, विश्वास (beliefs), परम्पराएँ, ज्ञान, और भाषा आदि।

अमूर्त सांस्‍कृतिक विरासत केवल स्‍मारकों या कला वस्‍तुओं के संग्रहण तक ही सीमित नहीं होता है। इसमें उन परम्पराओं एवं प्रभावी सोचों को भी शामिल किया जाता है जो पूर्वजों से प्राप्‍त होते हैं ओर अगली पीढ़ी को प्राप्‍त होते हैं जैसे- मौखिक रूप से चल रही परम्पराएँ, कला प्रदर्शन, धार्मिक एवं सांस्‍कृतिक उत्‍सव और परम्परागत शिल्‍पकला। यह अमूर्त सांस्‍कृतिक विरासत अपने प्रकृति के अनुरूप क्षणभंगुर है और इसे संरक्षण करने के साथ-साथ समझने की भी आवश्‍यकता है क्‍योंकि वैश्‍वीकरण की इस बढ़ते दौर में सांस्‍कृतिक विविधताओं को अक्षुण्‍ण रखना एक महत्‍वपूर्ण कारक है।

भारत की अमूर्त सांस्कृतिक धरोहरें
---------------------------------

भारत में अनोखी सांस्कृतिक धरोहरों का भण्डार है, जिनमें से 14 को यूनेस्को द्वारा मानवता की अमूर्त सांस्कृतिक विरासत के रूप में भी मान्यता दी है। इस राष्ट्रीय सूची का उद्देश्य राष्ट्रीय और अंतर्राष्ट्रीय स्तर पर भारत के विभिन्न राज्यों में मौजूद अमूर्त सांस्कृतिक विरासत तत्त्वों के संबंध में जागरूकता बढ़ाना और उनकी सुरक्षा सुनिश्चित करना है। उल्लेखनीय है कि यह पहल संस्कृति मंत्रालय के विज़न 2024 का एक भाग भी है।

अमूर्त सांस्कृतिक विरासत की सुरक्षा के लिये यूनेस्को के वर्ष 2003 के कन्वेंशन का अनुसरण करते हुए संस्कृति मंत्रालय ने इस सूची को अमूर्त सांस्कृतिक विरासत को प्रकट करने वाले पाँच व्यापक डोमेन में वर्गीकृत किया है-

* (१) अमूर्त सांस्कृतिक विरासत के एक वाहक के रूप में भाषा सहित मौखिक परंपराएँ और अभिव्यक्ति
* (२) प्रदर्शन कलाएँ
* (३) सामाजिक प्रथाएँ, अनुष्ठान और उत्सव
* (४) प्रकृति एवं ब्रह्माण्ड के विषय में ज्ञान तथा प्रचलन (practices)
* (5) पारंपरिक शिल्प कौशल।

भारत में यूनेस्को द्वारा मान्यता प्राप्त कुल 38 मूर्त विरासत धरोहर स्थल (30 सांस्कृतिक, 7 प्राकृतिक और 1 मिश्रित) हैं और 13 अमूर्त सांस्कृतिक विरासतें हैं। 
इस सूची में निम्नलिखित धरोहरें सम्मिलित हैं-

* (1) वैदिक जप की परम्परा
* (2) रामलीला
* (3) कुटियाट्टम
* (4) राममन -- गढ़वाल के धार्मिक त्योहार और धार्मिक अनुष्ठान
* (5) मुदियेट्टू -- केरल का नृत्य नाटक
* (6) कालबेलिया लोकगीत और राजस्थान के नृत्य
* (7) छऊ नृत्य
* (8) लद्दाख का बौद्ध जप
* (9) मणिपुर का संकीर्तन -- पारम्परिक गायन, नगाड़े और नृत्य
* (10) पंजाब के ठठेरों द्वारा बनाए जाने वाले पीतल और तांबे के बर्तन
* (11) योग
* (12) नवरोज़
* (13) कुम्भ मेला।
* (14) दुर्गा पूजा,प.बंगाल
नियत मान वाले कुछ प्रतिरोधक
**प्रतिरोधक** (resistor) दो सिरों वाला वैद्युत अवयव है जो विद्युत परिपथ में बहने वाली विद्युत धारा का अवरोध करता है। प्रतिरोधक के सिरों के बीच विभवान्तर उससे बहने वाली तात्कालिक धारा के समानुपाती (या लगभग समानुपाती) होता है। ये विभिन्न आकार-प्रकार के होते हैं। इनसे होकर धारा बहने पर इनके अन्दर उष्मा उत्पन्न होती है। कुछ प्रतिरोधक ओम के नियम का पालन करते हैं जिसका अर्थ है कि -

V = IR
एलेक्ट्रॉनिक परिपथ में प्राय: सबसे अधिक प्रयुक्त अवयव है। व्यवहार में प्रयुक्त प्रतिरोधक विभिन्न पदार्थों, तारों एवं फिल्मों के द्वारा बनाये जाते हैं। वैद्युत-दृष्टि से, हीटर, विद्युत इस्तरी (प्रेस), विद्युत बल्ब आदि प्रतिरोधक हैं।

वर्गीकरण
--------

१९६० के दशक के वाल्व रेडियो में लगे हुए तीन कार्बन कम्पोजिशन प्रतिरोध
कार्बन फिल्म प्रतिरोध - इसके कार्बन स्पाइरल के ऊपर से पेन्ट हटा दिया गया है
लेजर से ट्रिम किये गये थिन फिल्म प्रतिरोधों का नेटवर्क
विभवमापी (पोटेन्शिओमीटर)
### नियत मान वाले प्रतिरोध (Fixed resistor)

* Carbon composition
* Carbon pile
* Carbon film
* Printed carbon resistor
* Thick and thin film
* Metal film
* Metal oxide film
* Wire wound
* Foil resistor
* Ammeter shunts
* Grid resistor
* विशेष प्रकार के प्रतिरोध
	+ Cermet
	+ Phenolic
	+ टैंटलम
	+ जल प्रतिरोध (Water resistor)

### परिवर्ती मान वाले प्रतिरोध (Variable resistors)

* Adjustable resistors
* Potentiometers
* Resistance decade boxes
* Special devices

### सिरों के विन्यास के अनुसार

सिंगल इन लाइन पैकेज (SIL) प्रतिरोध जिसमें 47 ओम वाले 8 प्रतिरोध हैं। इन सभी प्रतिरोधों के एक-एक सिरे एक ही जगह (पिन-१) पर जुड़े हैं जबकि इनके दूसरे सिरे एक अलग पिन पर जुड़े हैं।
* थ्रु होल या अक्षीय
* रेडियल
* एस एम टी (सरफेस माउण्ट टेक्नॉलोजी)

### अन्य

ऊष्मा निकालने की क्षमता (वाटेज) के अनुसार प्रतिरोधों को १/४ वाट, १/२ वाट, १ वाट, २, वाट, ५ वाट, १० वाट, ५० वाट, १०० वाट आदि, का कहा जाता है।

इन्हें भी देखें
---------------

* इलेक्ट्रानिक अवयवों का वर्ण संकेतन (कलर कोडिंग)
* प्रतिरोध (resistance)
* प्रतिरोधकता

बाहरी कड़ियाँ
-------------

* 4-terminal resistors - How ultra-precise resistors work
* Beginner's guide to potentiometers, including description of different tapers
* Color Coded Resistance Calculator
* Resistor Types - Does It Matter?
* Ask The Applications Engineer - Difference between types of resistors
* Resistors and their uses
* A very well illustrated tutorial about Resistors, Volt and Current
**समान अवसर** की परिभाषा और अर्थ पर काफी मतभेद है। मोटे तौर पर इसका अर्थ ऐसे सामाजिक वातावरण से है जिसमें व्यक्तियों को शिक्षा, रोजगार (जीविका), स्वास्थ्य-सुविधा आदि की प्राप्ति में ऐसे चीजों (traits) के आधार पर भेदभाव न किया जाता हो जिन्हे व्यक्ति कोशिश करके भी नहीं बदल सकता (immutable traits)। समान अवसर के निर्माण एवं क्रियान्यवन के लिये सरकार और संस्थाएँ तरह-तरह के उपाय करतीं हैं। समान अवसर प्रदाता संस्थाएँ निम्नलिखित चीजों के आधार पर कोई भेद-भाव नहीं करतीं-

* लिंग (sex)
* जाति (race)
* वैवाहिक स्थिति (marital status)
* कैरीअर से जुड़े उत्तरदायित्व (carers' responsibilities)
* अपंगता (disability)
* आयु
* राजनैतिक झुकाव (political conviction)
* धार्मिक विश्वास (religious belief)

बहुत से लोगों का विचार है कि समानता का सिद्धान्त एक मिथक मात्र है जबकि समान अवसर का सिद्धान्त व्यावहारिक धरातल पर उतारा जा सकता है और अधिक उपयोगी है। समान अवसर की नीति का लक्ष्य होता है कि संस्था में विविधता (diversity) सुनिश्चित की जाय।

बाहरी कड़ियाँ
-------------

* + U.S. Equal Employment Opportunity Commission (EEOC) (US) - the branch of the U.S. government that enforces equal opportunity laws in workplaces.
	+ Department of the Interior Office for Equal Opportunity (US)
* Stanford Encyclopedia of Philosophy entry on Equality of Opportunity
मोती नदी मंडल का नक़्शा, जिसमें शी नदी (Xi) देखी जा सकती है
झाओचिंग में शी नदी (शी जिआंग)
**शी नदी** या **शी जिआंग** (西江, शी जिआंग; Xi River) दक्षिणी चीन की एक नदी है जो प्रसिद्ध मोती नदी की पश्चिमी उपनदी है। चीनी भाषा में 'शी' (西, Xi) का मतलब 'पश्चिमी' और 'जिआंग' (江, Jiang) का मतलब 'नदी' होता है। यह गुआंगशी प्रांत के वूझोऊ (Wuzhou) शहर में गुइ नदी और शुन नदी के विलय से बनती है और पूर्व में गुआंगदोंग प्रांत से गुज़रकर मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (Bei River, यानि 'उत्तरी नदी') और दोंग नदी (Dong River, यानि 'पूर्वी नदी') हैं, लेकिन इन तीनों में शी नदी ही सबसे लम्बी है। शी नदी मंडल की कुल लम्बाई २,१९७ किमी है और इसमें पानी के बहाव की तादाद चीन की सभी नदियों में सिर्फ़ यांग्त्से नदी के बाद दूसरे स्थान पर है। शी नदी की पूरी लम्बाई पर किश्तियाँ चल सकती हैं और यह सागर से काफ़ी दूर तक दक्षिणी चीन के अन्दर जल-यातायात का एक महत्वपूर्ण मार्ग है।

इन्हें भी देखें
---------------

* मोती नदी
* गुइ नदी

सन्दर्भ
-------

1. ↑  The Pan-Pearl River Delta: an emerging regional economy in a globalizing China, Yue-man Yeung, Jianfa Shen, Chinese University Press, 2008, ISBN 978-962-996-376-7, *... The Pearl River is formed by the confluence of three tributary rivers — the Xijiang, Beijiang, and Dongjiang ...*
गति विज्ञान में **समान्तर अक्ष का प्रमेय** (parallel axis theorem) या **स्टीनर का प्रमेय** (Steiner's theorem) जड़त्वाघूर्ण से सम्बन्धित एक प्रमेय है। यदि किसी पिण्ड के द्रव्यमान केन्द्र से जाने वाली किसी अक्ष के सापेक्ष उस पिण्ड का जड़त्वाघूर्ण ज्ञात हो तो इस प्रमेय की सहायता से इस अक्ष के समान्तर किसी भी अक्ष के सापेक्ष उस पिण्ड का जड़त्वाघूर्ण निकाला जा सकता है। 

माना कि:  

*I**cm* पिण्ड के द्रव्यमान केन्द्र से जाने वाली किसी अक्ष के सापेक्ष जड़त्वाघूर्ण है,  

*M* पिण्ड का द्रव्यमान है तथा *d* नये एवं पुराने (दिये हुए) अक्षों के बीच की लम्बवत दूरी है   

तो नये अक्ष *z* के परित: पिण्ड का जड़त्वाघूर्ण निम्नलिखित समीकरण की सहायता से पाया जा सकता है-:

{\displaystyle I\_{z}=I\_{cm}+Md^{2}.\,}
इस समीकरण का उपयोग स्ट्रेच नियम (stretch rule) तथा लम्बवत अक्ष का प्रमेय (perpendicular axis theorem) के साथ करके अनेकानेक स्थितियों में जड़त्वाघूर्ण की गणना की जा सकती है।

क्षेत्राघूर्ण (area moment of inertia) के परिकलन के लिये समान्तर अक्षों के प्रमेय का उपयोग
समान्तर अक्ष के प्रमेय का प्रयोग किसी समतल क्षेत्र **D** का क्षेत्राघूर्ण निकालने के लिये भी किया जा सकता है।:

{\displaystyle I\_{z}=I\_{x}+Ad^{2}.\,}

इन्हें भी देखें
---------------

* लम्बवत अक्ष का प्रमेय (Perpendicular axis theorem)
* जड़त्वाघूर्ण
**प्रतिहाइड्रोजन**, एक प्रतिप्रोटॉन और एक पॉजिट्रॉन से मिलकर बना है।
**प्रति-हाइड्रोजन** (Antihydrogen ; H), हाइड्रोजन का प्रतिद्रव्य (antimatter ) है। हाइड्रोजन का परमाणु एक इलेक्ट्रॉन और एक प्रोटॉन से बना है, जबकि प्रति-हाइड्रोजन एक पॉजिट्रॉन तथा प्रति-प्रोटॉन से बना है। प्रति-हाइड्रोजन के अध्ययन से वैज्ञानिको को आशा है कि इस प्रश्न का उत्तर मिल जाएगा कि जिस ब्रह्माण्ड को हम देख-परख कर पाते हैं उसमें प्रतिद्रव्य की अपेक्षा द्रव्य अधिक क्यों है। प्रति-हाइड्रोजन का निर्माण कण त्वरकों में कृत्रिम रूप से किया जाता है। सन १९९९ में नासा ने प्रति-हाइड्रोजन के उत्पादन मूल्य के बारे में कहा था क एक ग्राम प्रति-हाइड्रोजन के निर्माण के लिए लगभग $62.5 ट्रिलियन डॉलर खर्च करने पड़ते हैं (जो आज लगभग $96 ट्रिलियन डॉलर प्रति ग्राम पड़ेगा।)। इसका कारण यह है कि एक प्रयोग में अत्यन्त अल्प मात्रा में एन्टी-हाइड्रोजन बन पाती है।

इन्हें भी देखें
---------------

* प्रतिद्रव्य

सन्दर्भ
-------

बाहरी कड़ियाँ
-------------

* Merrifield, Michael; Copeland, Ed. "[[:साँचा:Element2]] Antihydrogen". *Sixty Symbols*. Brady Haran for the University of Nottingham. मूल से 24 अगस्त 2019 को पुरालेखित. अभिगमन तिथि 26 जुलाई 2020. URL–wikilink conflict (मदद)
**व्यौहार राममनोहर सिंहा** (1929 - 2007) एक भारतीय कलाकार थे जिन्होंने भारतीय संविधान का अलंकरण किया है। इनके ही चित्रों कारण भारतीय संविधान विश्व का सबसे सुन्दर संविधान माना जाने लगा। केवल 22 वर्ष की उम्र में व्यौहार राममनोहर सिंहा ने भारतीय संविधान जैसे बड़े कार्य के लिए अपना योगदान दिया था। भारतीय संविधान की मूलप्रति के प्रथम पृष्ठ में भारत की सांस्कृतिक एवं आध्यात्मिक धरोहरों का व्यक्त करते प्रतीकों के चित्रों को शामिल किया गया। इसके साथ ही कई अन्य चित्रों को भी भारतीय संविधान की मूलकृति में स्थान मिला। जिन चित्रों को इसमें स्थान नहीं मिल पाया उन बचे हुए चित्रों को शहीद स्मारक प्रेक्षागृह की दीवारों पर जगह मिली।

पृष्ठभूमि
---------

संविधान के अलंकरण में राम मनोहर सिंहा का प्रत्यक्ष और उनके पिता एवं प्रसिद्ध हिन्दीसेवी व्यौहार राजेन्द्र सिंह का परोक्ष रूप से योगदान रहा है। 1935 में जबलपुर में ही डॉ.राजेन्द्र प्रसाद, काका कालेल्कर, व्यौहार राजेन्द्र सिंहा ने एक चर्चा के दौरान कहा था कि भारत की सांस्कृतिक और आध्यात्मिक विरासत को जन-जन तक चित्रों के माध्यम से पहुंचाया जाए। वर्तमान संविधान का निर्माण हो रहा था। डॉ.राजेन्द्र संविधान सभा के अध्यक्ष थे। तब उन्हें उस चर्चा की याद आई और उन्होंने संविधान को अलंकृत किए जाने की बात कही। उन्होंने शांति निकेतन के व्योवृद्ध चित्रकार नंदलाल बसु जो कि लगभग 70 वर्ष के थे, उनसे इस बारे में चर्चा की। नंदलाल बसु ने अपने प्रिय शिष्य व्यौहार राम मनोहर सिंहा को यह जिम्मेदारी सौंपी कि वे भारत भ्रमण पर जाएं। सांस्कृतिक एवं आध्यात्मिक विरासत, धरोहरों को चित्रों में शामिल करें। 

ये काफी सूक्ष्म काम था जो नंदलाल 70 वर्ष की उम्र में कर पाना थोड़ा मुश्किल था। इस कार्य को समय पर पूरा भी करना था। व्यौहार राम मनोहर सिंहा उस वक्त शांतिनिकेतन में ही थे। उन्होंने अपने सहपाठियों के साथ मिलकर इस कार्य को पूरा किया। नवंबर 1949 में संविधान तैयार हो चुका था। 26 जनवरी 1950 को लागू भी हो चुका था, लेकिन इसकी मूलकृति तैयार होने में समय लगा। मई 1950 में भारतीय संविधान का अंतिम स्वरूप तैयार हुआ। मूलकृति मई 1950 में ही तैयार हुई। इसके पहले पृष्ठ पर भारतीय धरोहरों के सात प्रतीकों के चित्रों व कई अन्य चित्रों को जगह मिली। इस पर जब व्यौहार राम मनोहर सिंहा को हस्ताक्षर करने को कहा गया, तो उन्होंने इंकार कर दिया और कहा कि संविधान में ये मेरा बहुत ही छोटा योगदान है। नंदलाल जी के आग्रह पर उन्होंने अपने शॉर्ट में हस्ताक्षर किए और राम लिखा।

सन्दर्भ
-------

इन्हें भी देखें
---------------

* व्यौहार राजेन्द्र सिंह
शब्द (जैसे बल) को पलटकर पढ़ने से तैयार होनेवाला शब्द (या उच्चारण में उसके जैसे शब्द) को उस शब्द का 'व्युत्क्रम लफ़्ज या शब्द' कहते हैं। 

उदाहरणार्थ - १. 'बल' का व्युत्क्रम शब्द - 'लब' 

२. 'काम' का व्युत्क्रम शब्द 'मक्का' 

- यहाँ 'काम' को पलटकर पढ़े तो "मका" मिलता हैं। "मका" यह सार्थक शब्द नहीं हैं किंतु उच्चारण में उसके जैसा "मक्का" यह सार्थक शब्द हैं। 

इसलिए हम यहाँ "मक्का" शब्द को 'काम' का व्युत्क्रम शब्द कह सकते हैं। 

३. 'कह' का व्युत्क्रम शब्द 'हक़' 

शब्द (जैसे बल) और उसको पलटकर पढ़ने से तैयार होनेवाला सार्थक शब्द (या उच्चारण में उसके जैसा शब्द ) इन दोनों शब्दों का प्रयोग जहाँ किया जाता हैं वहाँ ‘व्युत्क्रम अलंकार’ होता हैं **।**  

व्युत्क्रम अलंकार में शब्द और उसके 'व्युत्क्रम शब्द' का प्रयोग किया जाता हैं। व्युत्क्रम अलंकार 'शब्दालंकार' का प्रकार है। 

यह अलंकार २०१७ में गीतकार विठ्ठल जाधव (उपनाम सहर) व्दारा लिखित 'लफ़्जों का कहना' किताब में प्रथम प्रस्तुत किया। 

उदाहरणार्थ -

१. **लब** कहता कर लो मुझ पे काबू 

तो यह लब बन जाएगा **बल** ।

- यहाँ पर **लब** और उसको पलट के मिलनेवाला शब्द यानि की **बल** इन दोनों का प्रयोग किया हैं। अतः यहाँ ‘व्युत्क्रम शब्दालंकार’ होता हैं।  

२. हर एक **जाम** होती पलभर की होती हैं **मजा**। 

३. इन्सानियत, सच्चाई

रगड करम, नेकी का **काम**

आदमी की हैं दौलत

मन को देती हैं राहत

वही तो हैं इश्वर – अल्ला

पलट के तो देखो

वही तो हैं मंदिर - शिवालय

वही है इबादत

वही तो - वही तो हैं क़िबला - **मक्का**
पूर्वी तिमोर की भाषाओं में ऑस्ट्रियाई और पापुआन दोनों भाषाएं शामिल हैं। (तिमोर-फ्लोरस भाषाएं और तिमोर-अलोर-पंतर भाषाएं देखें।) लिंगुआ फ़्रैंका और पूर्वी तिमोर की राष्ट्रीय भाषा टेटुम है, जो पुर्तगाली द्वारा प्रभावित ऑस्ट्रियाई भाषा है, जिसके साथ इसकी आधिकारिक भाषा के बराबर स्थिति है। ओकुसी एक्सक्लेव की भाषा उब मेटो (दवान) है। फातालुकु एक पापुआन भाषा है जिसका व्यापक रूप से देश के पूर्वी हिस्से में उपयोग किया जाता है (अक्सर टेटम से भी ज्यादा)। पूर्वी तिमोर के संविधान के तहत पुर्तगाली और टेटुम दोनों के पास आधिकारिक मान्यता है, जैसे कि अन्य प्रजातियां, बेकीस, बानाक, गैलोली, हबुन, इदालाका, कवाइमिना, केमक, लोवाया, मकालेरो, मकासा, मम्बाई, टोकोडेडे और गीलेरेस।

आधिकारिक भाषायें
----------------

2002 के संविधान ने पूर्वी तिमोर की दो आधिकारिक भाषाओं के रूप में पुर्तगाली और तेतुम को नामित किया। वही खंड यह भी प्रदान करता है कि "टेटम और अन्य राष्ट्रीय भाषाओं का मूल्यांकन राज्य द्वारा किया जाएगा।" कभी-कभी अंग्रेजी और इंडोनेशियाई का उपयोग किया जाता है और संविधान की धारा 159 प्रदान करती है कि ये भाषाएं "सेवा समझा जाने तक आधिकारिक भाषाओं के साथ-साथ सिविल सेवा के भीतर काम करने वाली भाषाओं" के रूप में कार्य करती हैं। पुर्तगाली शासन के तहत, सभी शिक्षा पुर्तगाली के माध्यम से थी, हालांकि यह टेटम और अन्य भाषाओं के साथ सह-अस्तित्व में थी। पुर्तगाली ने विशेष रूप से टेटुन टेरिक नामक ग्रामीण क्षेत्रों में बोली जाने वाले पारंपरिक संस्करण के विपरीत टेटुन प्रासा के रूप में जाना जाने वाला राजधानी, टिली में बोली जाने वाली टेटुम की बोली को प्रभावित किया। टेटुन प्रासा संस्करण का व्यापक रूप से उपयोग किया जाता है, और अब स्कूलों में पढ़ाया जाता है।
कई पुराने पूर्व तिमोरसे के लिए, इंडोनेशियाई भाषा में सुहार्टो शासन के साथ नकारात्मक अर्थ हैं, लेकिन कई युवा लोगों ने पुर्तगालियों को बहाल करने के लिए संदेह या शत्रुता व्यक्त की, जिसे उन्होंने 'औपनिवेशिक भाषा' के रूप में देखा, वैसे ही इंडोनेशियाई डच और कैसे फिलिपिनो ने स्पेनिश देखा और तेजी से, अंग्रेजी देखा। हालांकि, इंडोनेशिया के उन लोगों पर डच संस्कृति और भाषा का सीमित प्रभाव पड़ा, जबकि पूर्वी तिमोरसे और पुर्तगाली संस्कृतियों ने विशेष रूप से अंतःक्रियाओं के माध्यम से, भाषाओं के रूप में अंतर्निहित हो गए। इंडोनेशिया के खिलाफ प्रतिरोध की एक कामकाजी भाषा भी थी।

संदर्भ
------

1. ↑  "Noorderlicht Noorderlicht Nieuws: Raadselachtig Rusenu". मूल से 4 अगस्त 2009 को पुरालेखित. अभिगमन तिथि 21 नवंबर 2018.
2. ↑  "Noorderlicht Noorderlicht Nieuws: Sprankje hoop voor talenvorsers". मूल से 8 सितंबर 2010 को पुरालेखित. अभिगमन तिथि 21 नवंबर 2018.
3. ↑  "संग्रहीत प्रति" (PDF). मूल से 21 दिसंबर 2019 को पुरालेखित (PDF). अभिगमन तिथि 21 नवंबर 2018.
4. ↑  "संग्रहीत प्रति". मूल से 3 अगस्त 2018 को पुरालेखित. अभिगमन तिथि 21 नवंबर 2018.
5. ↑  Foreign and Commonwealth Office (19 December 2006). "Country Profiles Foreign & Commonwealth Office". Foreign and Commonwealth Office. मूल से 7 January 2008 को पुरालेखित. नामालूम प्राचल `|deadurl=` की उपेक्षा की गयी (मदद)
पृथ्वी की प्रच्छाया , उपछाया और अग्रछाया और उन स्थानों से सूर्य जैसा दिखाई देगा वे चित्र (नोट: दिखाए गए पिंडों का सापेक्ष आकार और दूरी पैमाने के अनुसार नहीं है)।
 प्रच्छाया (A) और उपछाया (B)
**प्रच्छाया ,** उपछाया और अग्रछाया एक छाया के पास तीन अलग भाग होते हैं। जब किसी अपारदर्शी वस्तु पर एक किसी प्रकाश स्रोत प्रकाश पड़ता है तो ये छाया बनतीं हैं । कोई विवर्तन नहीं है , प्रकाश का सामानांतर पुंज किसी वस्तु पर पड़ता है तो केवल **प्रच्छाया** ही बनती है ।

इन नामों का उपयोग अक्सर आकाशीय पिंडों द्वारा डाली गई छाया के लिए किया जाता है, हालांकि कभी-कभी इनका उपयोग छाया के स्तरों का वर्णन करने के लिए भी किया जाता है, जैसे कि सौर कलंक में ।

**प्रच्छाया**
-------------

 Umbra, penumbra, और Antumbra खिड़कियों और शटरों के माध्यम से बनते हैं
**प्रच्छाया** (Latin: Umbra) एक छाया के अंदर और सबसे गाढ़ा भाग है, जहां प्रकाश स्रोत पूरी तरह से उस पिण्ड या वस्तु से अवरुद्ध है जो प्रकाश स्रोत का ग्रसन कर रही है (या उसको ढक रही है )। **प्रच्छाया** को **छायागर्भ** भी कह सकते हैं। **प्रच्छाया** या **छायागर्भ** के भीतर एक दर्शक पूर्ण ग्रहण का अनुभव करता है। एक गोल प्रकाश स्रोत के सामने यदि एक गोल वस्तु आती है तो **प्रच्छाया** का आकार एक शंकु जैसा बनता है। शंकु के शीर्ष से देखने पर प्रकाश स्रोत और उसका ग्रसन कर रही वस्तु एक ही आकार के दिखाई देते हैं । चंद्रमा से उसकी **प्रच्छाया** के शीर्ष तक की दूरी लगभग चंद्रमा और पृथ्वी के बीच की दूरी के बराबर है: 384,402 किलोमीटर (384,402 मील) । चूँकि पृथ्वी का व्यास चंद्रमा के व्यास का 3.7 गुना है, इसलिए इसकी **प्रच्छाया** इसी अनुपात में बड़ी है : लगभग 14 लाख किलोमीटर ।

उपछाया
------

**उपछाया** (Latin: penumbra) वह क्षेत्र है जिसमें ग्रसन कर रही वस्तु ने प्रकाश स्रोत को केवल आंशिक रूप से ढका है । **उपछाया** में दर्शक आंशिक ग्रहण का अनुभव करता है। एक वैकल्पिक परिभाषा यह है कि **उपछाया** वह क्षेत्र है स्रोत का प्रकाश आंशिक रूप से अवरुद्ध है ।

अग्रछाया
--------

**अग्रछाया** वह क्षेत्र है जहाँ से ग्रसन करने वाला पिण्ड पूरी तरह से प्रकाश स्रोत के भीतर दिखाई देता है । इस क्षेत्र में एक पर्यवेक्षक एक वलयाकार ग्रहण का अनुभव करता है, जिसमें ग्रसन पिण्ड के चारों ओर एक चमकीला वलय दिखाई देता है। यदि प्रेक्षक प्रकाश स्रोत के करीब जाने लगता है, तो ग्रसन पिण्ड का आभासी आकार प्रेक्षक के प्रच्छाया में जाने तक बढ़ता रहता है ।

यह सभी देखें
------------

* एंटीसोलर पॉइंट
* पृथ्वी की छाया

संदर्भ
------

 

1. ↑  Pogge, Richard. "Lecture 9: Eclipses of the Sun & Moon". *Astronomy 161: An Introduction to Solar System Astronomy*. Ohio State University. अभिगमन तिथि July 16, 2015.
2. ↑  "Eclipses: What Is the Antumbra?". *timeanddate.com*. अभिगमन तिथि 26 May 2019.
यूनाइटेड स्टेट्स ऑफ़ अमेरिका का बैठक कैबिनेट प्रेजिडेंट बराक ओबामा के शासकीय के नीचे। 
**मोटे अक्षर**संयुक्त राज्य अमेरीका की कैबिनेट वहां के संघीय सरकार की कार्यपालिका से नामित सबसे वरिष्ट अधिकारियों से निर्मित है। 

लोकतांत्रिक शासित देश होने के कारण संयुक्त राज्य अमेरीका में भी शासनतंत्र में कैबिनेट को स्थान प्राप्त है। किंतु वहाँ उसका रूप इंग्लैंड तथा राष्ट्रमंडलीय देशों के कैबिनेट से सर्वथा भिन्न है। वहाँ कैबिनेट के सदस्य संसद् (कांग्रेस) के किसी सदन के सदस्य नहीं होते और न वे सदन में अपनी बातें उपस्थित कर सकते हैं। सदन के प्रति उनका कोई उत्तरदायित्व नहीं होता है। वे मात्र राष्ट्रपति के उत्तरदायी होते हैं। किंतु इंग्लैंड की ही तरह यहाँ भी कैबिनेट की कोई चर्चा शासन विधान में नहीं है। उसका संघटन और विकास व्यवहार और परंपरा के रूप में ही हुआ है। सामूहिक रूप से कैबिनेट न तो वैध है और न उसे किसी प्रकार का अधिकार प्राप्त है। 

सर्वप्रथम राष्ट्रपति वाशिंगटन ने अपने तीन प्रमुख प्रशासकों तथा अटार्नी जनरल को, जिसे उस समय तक विभागीय प्रधान का महत्व प्राप्त नहीं था, अपने गुप्त परार्मशदाता को मान्यता प्रदान की। उस समय तक उसे कैबिनेट जैसी संस्था का रूप प्राप्त न था। धीरे धीरे वे अन्य विभागीय अध्यक्षों को इस परार्मश में सम्मिलित करने लगे, और १७७३ में पहली बार राष्ट्रपति के सलाहकारों को 'कैबिनेट' के नाम से पुकारा गया। यह कैबिनेट ऐसा कोई कार्य नहीं कर सकती जिसे राष्ट्रपति उससे सलाह लिए बिना भी कर सकता हो। तथापि इस कैबिनेट की बैठक नियमित रूप से सप्ताह में एक बार होती है और इसकी बैठक की बात न प्रकाशित की जाती है और न उसका कोई लिखित विवरण रखा जाता है। इस बैठक में केवल उन्हीं बातों पर विचार होता है जिन पर राष्ट्रपति विचार करना चाहता है। सामान्यत प्रशासन की नीतिसंबंधी महत्व की बातों अथवा उन बातों पर विचार होता है जिन्हें राष्ट्रपति अथावा कैबिनेट का सदस्य संसद (कांग्रेस) विचारार्थ उपस्थित करना चाहता है।

इन्हें भी देखें
---------------

* कैबिनेट
**संयुक्त तूफान चेतावनी केन्द्र** अमेरिकी नौसेना और वायु सेना का संयुक्त तूफान चेतावनी केन्द्र है। यह हवाई नामक स्थान पर स्थित है। इसे अमेरिकी सुरक्षा विभाग और अन्य सरकारी विभागों के लिए बनाया गया है। इससे यह सेना और उसके सामानों जैसे जहाज आदि को अपने व अन्य देशों में भी सुरक्षित रख सकें।

इतिहास
------

इस केंद्र के निर्माण की आवश्यकता जून 1945 में शुरू हुआ, जब गुआम द्वीप में आँधी तूफान का पता लगाने हेतु एक केन्द्र बनाया गया था। क्योंकि इससे पहले वहाँ कई सारे तूफान आ चुके थे। जिसमें तूफान कोबरा भी था, जिसके कारण दिसम्बर 1944 और जून 1945 में कई लोगों की मौत हो गई थी और जहाजों को भी काफी नुकसान हुआ था। इस समय इस केन्द्र में तीन नौसेना और दो वायु सेना के लोग इसे संचालित कर रहे थे। कुछ वर्षों में कई बार केन्द्रों के मध्य संचार नहीं हो पता था, जिसका कारण संचार व्यवस्था का सही न होना था। वर्ष 1958 में संयुक्त राष्ट्र के मौसम रक्षा विभाग ने एक संयुक्त मौसम विज्ञान समिति का निर्माण किया, जिसने प्रशांत महासागर पर नजर रखने के लिए एक संयुक्त नौसेना और वायु सेना केन्द्र के गठन का प्रस्ताव रखा।

सन्दर्भ
-------

1. ↑   Annual Tropcial Cyclone Report 2015. United States Joint Typhoon Warning Center. (Report). Retrieved July 11, 2016. Archived 2016-08-16 at the Wayback Machine

बाहरी कड़ियाँ
-------------
अगाथा क्रिस्टी (अंग्रेज़ी: Agatha Christie) (1890-1976) (पूरा नाम अगाथा मैरी क्लरिस्सा क्रिस्टी, लेडी मैलोवैन/डेम अगाथा क्रिस्टी; Agatha Mary Clarissa, Lady Mallowan/Dame Agatha Christie) विश्वप्रसिद्ध अंग्रेज़ी उपन्यासकार थीं। वो अंग्रेजी अपराध उपन्यासकार, लघु कथा लेखिका, और नाटक रचनाकार थी। वह अपने 66 जासूसी उपन्यासों के लिए विशेष तौर पर जानी जाती हैं। इनके द्वारा रचित दो मुख्य पात्र हैं एर्क्यूल प्वारो और मिस मार्पल। इनकी प्रसिद्धि इस बात से ज़ाहिर होती है कि इनकी लिखित किताबें विलियम शेक्सपियर के अतिरिक्त विश्व के किसी और लखक की किताबों से अधिक बिकी हैं। 2006 तक विश्व की महानतम महिला लेखिकाओं में से एक गिनी जाने वाली अगाथा के उपन्यासों की एक अरब से भी अधिक प्रतिलिपियाँ बिक चुकी हैं, तथा 100 से भी अधिक भाषाओं में अनुवादित की गई हैं।

व्यक्तिगत जीवन
--------------

श्रीमती क्रिस्टी का जन्म १५ सितम्बर १८९० को इंग्लैंड के टॉर्क्वे (Torquay) नगर में हुआ। उनके पिता अमरीकी थे और माता इंग्लैंड से थीं। इन्होंने १९१४ में कर्नल आर्किबॉल्ड क्रिस्टी (Colonel Archibald Christie) से विवाह किया, जिसके बाद उनकी एकमात्र पुत्री रोज़ालिन्ड हिक्स का जन्म हुआ। १९२८ में इस विवाह का अंत तलाक़ में हुआ। १९३० में उन्होंने एक पुरातत्वविद सर मैक्स मैलोवैन से विवाह किया। श्रीमती क्रिस्टी का देहान्त १२ जनवरी १९७६ को ऑक्सफोर्डशायर में हुआ।

कृतियाँ
-------

श्रीमती क्रिस्टी का पहला उपन्यास था ‘द़ मिस्टीरियस अफेयर ऍट स्टाइल्स’ (The Mysterious Affair at Styles), जो 1916 में लिखा गया और 1920 में प्रकाशित हुआ। इस रचना ने जासूसी उपन्यासों के लिए ऊँचे मानदंड स्थापित किए। आपका अगला मशहूर उपन्यास था ‘द़ मर्डर औफ़ रोज़र ऍक्रौयड’ (The Murder of Roger Ackroyd), जिसके आश्चर्यजनक अंत ने पाठकों को अचंभित किया। हालाँकि कुछ पाठकों ने इसको विवादास्पद माना, इस उपन्यास ने श्रीमती क्रिस्टी को जासूसी उपन्यास लेखकों में उच्च स्थान दिलाया। 

इसके पश्चात्‌ श्रीमती क्रिस्टी ने लगभग हर वर्ष एक नया उपन्यास छापा। उन्होंने अपनी कथाओं में कई ऐसे यन्त्र पहली बार प्रयोग किए, जिनको अन्य लेखकों ने जासूसी उपन्यासों, कहानियों या फ़िल्मों में बार बार उपयोग किया। आपके उपन्यासों पर आधारित अनेक मशहूर फ़िल्में बनाई गईं। उदाहरणतया, हिन्दी फ़िल्म ‘गु़मनाम’ आपके उपन्यास ‘ऍन्ड द़ॅन दॅ़र वेर नन’ (And Then There Were None) पर आधारित है।

सम्मान
------

श्रीमती क्रिस्टी को अनेक सम्मान प्राप्त हुए। इनमें महत्त्वपूर्ण हैं 1955 में मिस्टरी राईटर्स औफ़ अमॅरिका (Mystery Writers of America) का सर्वोत्तम ग्रैन्ड मास्टर पुरस्कार (Grand Master Award) और 1971 में ब्रिटिश राज्य की ‘डेम कमान्डर’ पदवी, जो ब्रिटिश राज्य के सर्वोच्च नागरिक सम्मानों में से है।

1. ↑  राज शर्मा (२०१४-११-०३). *महान लेखक श्रंखला 1: अगाथा क्रिस्टी*. हिन्दी कथा संसार. कॉलेज़ गाइड वर्ल्ड. आई॰ऍस॰बी॰ऍन॰ 9781310481154. `|access-date=` दिए जाने पर `|url= भी दिया जाना चाहिए` (मदद)
पाकिस्तान से विस्थापित लोगों की मदद करने के लिए जनवरी, 1948 में तत्कालीन प्रधान मंत्री पंडित जवाहरलाल नेहरू की अपील पर जनता के अंशदान से प्रधान मंत्री राष्ट्रीय राहत कोष की स्थापना की गई थी। प्रधान मंत्री राष्ट्रीय राहत कोष की धनराशि का इस्तेमाल अब प्रमुखतया बाढ़, चक्रवात और भूकंप आदि जैसी प्राकृतिक आपदाओं में मारे गए लोगों के परिजनों तथा बड़ी दुर्घटनाओं एवं दंगों के पीड़ितों को तत्काल राहत पहुंचाने के लिए किया जाता है। इसके अलावा, हृदय शल्य-चिकित्सा, गुर्दा प्रत्यारोपण, कैंसर आदि के उपचार के लिए भी इस कोष से सहायता दी जाती है। यह कोष केवल जनता के अंशदान से बना है और इसे कोई भी बजटीय सहायता नहीं मिलती है। समग्र निधि का निवेश अनुसूचित वाणिज्यिक बैंकों तथा अन्य संस्थाओं में विभिन्न रूपों में किया जाता है। कोष से धनराशि प्रधान मंत्री के अनुमोदन से वितरित की जाती है। प्रधान मंत्री राष्ट्रीय राहत कोष का गठन संसद द्वारा नहीं किया गया है। इस कोष की निधि को आयकर अधिनियम के तहत एक ट्रस्ट के रूप में माना जाता है और इसका प्रबंधन प्रधान मंत्री अथवा विविध नामित अधिकारियों द्वारा राष्ट्रीय प्रयोजनों के लिए किया जाता है।

इन्हें भी देखें
---------------
गणित में **समान्तर श्रेणी** (अंग्रेज़ी: Arithmetic progression) अथवा **समान्तर अनुक्रम** संख्याओं का एक ऐसा अनुक्रम है जिसके दो क्रमागत पदो का अन्तर नियत होता है। जैसे अनुक्रम 4, 7, 10, 13, 16 ... एक समान्तर श्रेणी है जिसका सार्व अंतर 3 है।
£tn=?

**अनुक्रम** ➡ यदि किसी संख्या समूह को लिखने में एक निश्चित नियम का पालन किया गया हो, उसे अनुक्रम कहते हैं।

**पदान्तर** ➡ अनुक्रम मे दो क्रमागत पदो का अंतर पदांतर कहलाता है।

यदि किसी समान्तर श्रेणी का प्रथम पद {\displaystyle a\_{1}} और सार्व अंतर *d* है तो श्रेणी का *i*वाँ पद ({\displaystyle a\_{i}}) निम्न प्रकार लिखा जाता है 

{\displaystyle a\_{i}=id+a\_{0}\,}
और व्यापक [[चित्र:|thumb|right|200px|]]रूप में

{\displaystyle \ a\_{n}=a\_{m}+(n-m)d.}
समान्तर श्रेणी के परिमित भाग को **परिमित समान्तर श्रेणी** कहते हैं और सामान्यतः केवल समान्तर श्रेणी कहा जाता है। परिमित समान्तर श्रेणी का योग को **समान्तर श्रेणी** कहते हैं।

समान्तर श्रेणी का व्यवहार इसके सार्व अन्तर *d* पर निर्भर करता है। यदि सार्व अन्तर:

* धनात्मक है तो इसके पद धनात्मक अनन्त की ओर अग्रसर होंगे।
* ऋणात्मक है तो इसके पद ऋणात्मक अनन्त की ओर अग्रसर होंगे।

योग
---

यह अनुभाग परिमित समान्तर श्रेणी के बारे में है,  अनन्त समान्तर श्रेणी के लिए देखें अनन्त समान्तर श्रेणी.  
समान्तर श्रेणी के *n* पदों का योग

{\displaystyle s\_{n}=a\_{0}+(a\_{0}+d)+(a\_{0}+2d)+\dotsb +(a\_{0}+(n-1)d)+(a\_{0}+nd)=\sum \_{i=0}^{n}(a\_{0}+id)}.
{\displaystyle s\_{n}=\sum \_{i=0}^{n}(i\cdot d+a\_{0})=a\_{0}(n+1)+d\,{\frac {n(n+1)}{2}}=(n+1)\left(a\_{0}+d\,{\frac {n}{2}}\right)}.

विशिष्ट योग
-----------

{\displaystyle \sum \_{k=1}^{n}k=1+2+3+\dotsb +n={\frac {n(n+1)}{2}}}
{\displaystyle \sum \_{k=1}^{n}(2k-1)=\sum \_{k=0}^{n-1}(2k+1)=1+3+5+7+\dotsb +(2n-1)=n^{2}}
यहाँ {\displaystyle a\_{0}=1\,}, {\displaystyle d=2\,}.

इन्हें भी देखें
---------------

* गुणोत्तर श्रेढ़ी
* हरात्मक श्रेढ़ी

बाहरी कड़ियाँ
-------------

* Arithmetic Series bei MathWorld (englisch)

| * दे
* वा
* सं
श्रेणी और अनुक्रम |
| --- |
| समान्तर अनुक्रम | 

|  |  |
| --- | --- |
| अपसारी श्रेणी | 1 + 1 + 1 + 1 + · · ·  •  1 + 2 + 3 + 4 + · · ·  •  1 − 2 + 3 − 4 + · · ·  •  अनन्त समान्तर श्रेणी |

 | 34 इकाई की भुजा वाले एक वर्ग का फिबोनाची सप्रिल। |
| गुणोत्तरअनुक्रम | 

|  |  |
| --- | --- |
| अभिसारी श्रेणी | 1/2 − 1/4 + 1/8 − 1/16 + · · ·  •  1/2 + 1/4 + 1/8 + 1/16 + · · ·  •  1/4 + 1/16 + 1/64 + 1/256 + · · · |
| अपसारी गुणोत्तर श्रेणी | 1 + 1 + 1 + 1 + ⋯  •  1 + 2 + 4 + 8 + · · ·  •  1 − 2 + 4 − 8 + · · ·  •  ग्रांडी श्रेणी  •  दो की घात |

 |
| पूर्णांक अनुक्रम | सूची  •  क्रमगुणित  •  फिबोनकी संख्या  •  त्रिकोण संख्या |
| समान्तरष्टफलक (Parallelepiped) |
| --- |
| Parallelepiped |
| Type | प्रिज्म |
| Faces | 6 समान्तर चतुर्भुज |
| Edges | 12 |
| Vertices | 8 |
| Symmetry group | *C**i*, [2+,2+], (×), order 2 |
| Properties | convex, Zonohedron |

ज्यामिति में , **समान्तरषटफलक** (parallelepiped) वह त्रिविम आकृति है जो छः समान्तर चतुर्भुजाकार फलकों से मिलकर बनी होती है।

ठोस का नामकरण
-------------

इस ठोस में छः सतहें होती हैं। प्रत्येक सतह के समान्तर सामने की सतह होती है। इसलिए इसे समान्तर षट्फलक कहते हैं।

विविध समान्तर षट्फलक
--------------------

### घन(Cube)

यह भी एक प्रकार का समान्तर षट्फलक है जिसकी प्रत्येक सतह बराबर है और आमने सामने की सतहें अनुरूप और समान्तर हैं। आधार वर्ग है। 

### घनाभ(Cuboid)

यह भी एक समान्तर षट्फलक ठोस है जिसका आधार एक आयत है। आमने सामने की सतहें समान्तर और आकार में अनुरूप होती हैं। 

### समचतुर्भुजाकर आधार पर समान्तर षट्फलक

यह एक ऐसा समान्तर षट्फलक ठोस है जिसका आधार समचतुर्भुज(rhombus) है और आमने सामने की सतहें अनुरूप और समान्तर हैं। 

### समान्तर चतुर्भुज के आधार पर बना समान्तर षट्फलक

यह एक ऐसा समान्तर षट्फलक ठोस है जिसका आधार समान्तर चतुर्भुज है। और आमने सामने की सतहें समान्तर और अनुरूप हैं।

इन्हें भी देखें
---------------

* वर्ग
* आयत
* सम चतुर्भुज
* समान्तर चतुर्भुज
* घन
* घनाभ

बाहरी कड़ियाँ
-------------

* Weisstein, Eric W. "Parallelepiped". MathWorld.
* Weisstein, Eric W. "Parallelotope". MathWorld.
पिपीलिकाशास्त्र में चींटियों व दीमक का अध्ययन करा जाता है
**पिपीलिकाशास्त्र** या **पिपीलिका विज्ञान** या **चींटी विज्ञान** (Myrmecology, मिरमेकोलोजी) कीट विज्ञान की वह शाखा है जिसमें चींटी व दीमक का वैज्ञानिक अध्ययन करा जाता है। पिपीलिकाशास्त्री चींटियों के समाज तथा उसके संगठन और प्रक्रियाओं का भी अध्ययन करते हैं। पिपीलिकाशास्त्र का कीट अध्ययन में महत्व तो है ही, लेकिन चींटियों की आपसी अंतःक्रिया को संगणिकी (कम्प्यूटिंग) में भी यंत्र शिक्षण (मशीन लरनिंग) व समांतर संगणिकी जैसे क्षेत्रों में सैद्धांतिक प्रतिमान के रूप में प्रयोग करा जाता है।

इतिहास
------

शब्द myrmecology विलियम मॉर्टन व्हीलर (1865-1937) द्वारा गढ़ा गया था, हालांकि चींटियों के जीवन में मानव रुचि कई प्राचीन लोक संदर्भों के साथ आगे बढ़ती है।  चींटी के जीवन के अवलोकन पर आधारित सबसे प्रारंभिक वैज्ञानिक सोच ऑगस्टे फ़ोरेल (1848-1931) की थी, जो एक स्विस मनोवैज्ञानिक थे, जो शुरू में वृत्ति, सीखने और समाज के विचारों में रुचि रखते थे।  1874 में उन्होंने स्विट्ज़रलैंड की चींटियों पर एक किताब लिखी, लेस फोरमिस डे ला सुइस, और उन्होंने अपने घर का नाम ला फोरमिलियर (चींटी कॉलोनी) रखा।  Forel के प्रारंभिक अध्ययनों में एक कॉलोनी में चींटियों की प्रजातियों को मिलाने के प्रयास शामिल थे।  उन्होंने चींटियों में बहुपत्नीत्व और एकरसता का उल्लेख किया और उनकी तुलना राष्ट्रों की संरचना से की।

व्हीलर ने चींटियों को उनके सामाजिक संगठन के संदर्भ में एक नई रोशनी में देखा, और 1910 में उन्होंने वुड्स होल में "द एंट-कॉलोनी ऐज़ ए ऑर्गेनिज़्म" पर एक व्याख्यान दिया, जिसने सुपरऑर्गेनिज़्म के विचार का बीड़ा उठाया।  व्हीलर ने कॉलोनी के भीतर ट्रोफालैक्सिस या भोजन के बंटवारे को चींटी समाज का मूल माना।  इसका अध्ययन भोजन में डाई का उपयोग करके किया गया और यह देखा गया कि यह कॉलोनी में कैसे फैलता है।

कुछ, जैसे कि होरेस डोनिस्थोर्पे, ने चींटियों की व्यवस्था पर काम किया।  यह परंपरा दुनिया के कई हिस्सों में तब तक जारी रही जब तक कि जीव विज्ञान के अन्य पहलुओं में प्रगति नहीं हुई।  आनुवंशिकी के आगमन, नैतिकता में विचारों और इसके विकास ने नए विचारों को जन्म दिया।  जांच की इस पंक्ति का नेतृत्व ई.ओ. विल्सन ने किया था, जिन्होंने इस क्षेत्र की स्थापना की जिसे समाजशास्त्र कहा जाता है।

इन्हें भी देखें
---------------

* चींटी
* कीट विज्ञान

सन्दर्भ
-------

1. ↑  Deborah Gordon (2010). Ant Encounters Interaction Networks and Colony Behavior. New Jersey: Princeton University Press. p. 143. ISBN 978-0691138794.
2. 1 2 3 4  Sleigh, Charlotte (2007) Six legs better : a cultural history of myrmecology. The Johns Hopkins University Press. ISBN 0-8018-8445-4
**प्रधानमंत्री कृषि सिंचाई योजना** ( हिन्दी: प्रधानमंत्री कृषि सिंचाई योजना) कृषि उत्पादकता में सुधार लाने और देश में संसाधनों के बेहतर उपयोग को सुनिश्चित करने के लिए एक राष्ट्रीय मिशन है। वर्ष 2015-2016 की समय अवधि में इस योजना के लिए ₹53 अरब (US$773.8 मिलियन) का बजट आवंटित किया गया है। यह निर्णय 1 जुलाई 2015 को आर्थिक मामलों की मंत्रिमंडलीय समिति (CCEA) की बैठक में लिया गया, जिसकी अध्यक्षता प्रधान मंत्री नरेंद्र मोदी ने की थीं। योजना को 5 वर्ष (2015-16 से 2019-20) की अवधि के लिए 50000 करोड़ के परिव्यय के साथ अनुमोदित किया गया है।

प्रमुख उद्देश्य
---------------

* क्षेत्र स्तर पर सिंचाई में निवेश का अभिसरण
* सिंचाई के तहत खेती योग्य क्षेत्र का विस्तार करें (हर खेत को पानी)
* पानी की बर्बादी को कम करने के लिए ऑन-फार्म जल उपयोग दक्षता में सुधार करें
* सिंचाई और अन्य जल बचत प्रौद्योगिकियों (प्रति बूंद अधिक फसल) में सटीक होने के तरीके को अपनाना

प्रयोजन
-------

पीएमकेएसवाई के प्राथमिक उद्देश्य देश में सिंचाई प्रणाली में निवेश को आकर्षित करना, देश में खेती योग्य भूमि का विकास और विस्तार करना, पानी की बर्बादी को कम करने के लिए खेत में पानी का उपयोग बढ़ाना, पानी की बचत करने वाली तकनीकों और सटीक सिंचाई को लागू करके प्रति बूंद फसल में वृद्धि करना है। इसके अलावा योजना में मंत्रालय, कार्यालयों, संगठनों, अनुसंधान और वित्तीय संस्थानों को एक मंच के तहत जल संग्रहण के निर्माण और पुनर्चक्रण के एक साथ लाने के लिए कहा गया है ताकि पूरे जल चक्र का एक संपूर्ण और समग्र दृष्टिकोण पुरा हो सके। लक्ष्य सभी क्षेत्रों में इष्टतम पानी के बजट के लिए दरवाजे खोलना है। पीएमकेएसवाई के लिए टैगलाइन "प्रति बूंद अधिक फसल" है।

एकीकृत जलग्रहण प्रबंधन कार्यक्रम को 26 अक्टूबर 2015 को वर्तमान पीएमकेएसवाई में शामिल किया गया था। आईडब्ल्युएमपी की मुख्य कार्यान्वयन गतिविधियाँ अपरिवर्तित थीं और आईडब्ल्युएमपी के सामान्य दिशानिर्देश 2008 (संशोधित 2011) के अनुसार थीं। अन्य केंद्र और राज्य सरकार की योजनाओं के साथ अभिसरण, वित्तीय संसाधनों के इष्टतम और विवेकपूर्ण उपयोग की दिशा में कार्यक्रम के लिए एजेंडा में सबसे ऊपर है। MGNREGS के श्रम घटक का उपयोग करके और स्वच्छ भारत मिशन (ग्रामीण) के साथ अभिसरण में प्रवेश बिंदु गतिविधियों में से कुछ का उपयोग करके प्राकृतिक संसाधन प्रबंधन गतिविधियों को शुरू करने के लिए भी कार्रवाई की गई है।

सन्दर्भ
-------

1. ↑  V.K Puri and S.K. Mishra Himalya Publishing House Indian Economy 34th Edition 2016
2. ↑  "Govt approves Rs53,00 crore irrigation package to boost agriculture". *livemint.com*. मूल से 20 अक्तूबर 2019 को पुरालेखित. अभिगमन तिथि 2015-11-17.
3. ↑  "कृषि विभग यूपी पंजीकरण - सरकारी पोर्टल पर पंजीकरण के कारण". *पीएम योजना,केंद्रीय और राज्य सरकार योजनाओं, केंद्रीय मंत्रालयों और सरकारी विभागों पर समाचार प्राप्त करें*. 2018-11-05. मूल से 20 अक्तूबर 2019 को पुरालेखित. अभिगमन तिथि 2018-11-05.
4. ↑  "Centre to spend Rs 5,300 crore under Pradhan Mantri Krishi Sinchai Yojana", *Daily News and Analysis*
5. ↑  "Department of Land Resources - Schemes Implemented". 5 February 2019. मूल से 20 अक्तूबर 2019 को पुरालेखित. अभिगमन तिथि 20 अक्तूबर 2019.
**1पासवर्ड** एक पासवर्ड प्रबंधक(प्रबन्धक) है। जिसे AgileBits Inc. द्वारा विकसित किया गया है। यह उपयोगकर्ताओं को विभिन्न पासवर्ड, सॉफ़्टवेयर लाइसेंस, और अन्य संवेदनशील जानकारी को एक आभासी वॉल्ट में स्टोर करने के लिए एक जगह प्रदान करता है, जो PBKDF2- गार्ड मास्टर पासवर्ड के साथ लॉक होता है। [10][11] डिफ़ॉल्ट रूप से, यह एन्क्रिप्टेड वॉल्ट मासिक शुल्क के लिए कंपनी (कम्पनी) के सर्वर पर संग्रहीत किया जाता है। "

इतिहास
------

ब्राउज़र विस्तार
----------------

1पासवर्ड सफ़ारी, क्रोम, फ़ायरफ़ॉक्स, एज, और ओपेरा सहित डेस्कटॉप वेब ब्राउज़र के साथ एकीकृत करता है। विस्तार वेबसाइटों के लिए लॉगिन को याद रख सकता है, वेबसाइट लॉगिन में स्वचालित रूप से भर सकता है, और नई वेबसाइटों के लिए यादृच्छिक पासवर्ड उत्पन्न कर सकता है।

ब्राउज़र विस्तार (एक्सटेंशन) का उपयोग करने के लिए, उपयोगकर्ता के पास उस कंप्यूटर पर प्रशासनिक अधिकार होना चाहिए जहाँ ब्राउज़र स्थापित है। यह पीसी पर उपयोगकर्ताओं के साथ एक मुद्दा है, जो बिना प्रशासक अधिकारों के एक कार्यस्थल द्वारा सौंपा गया है। इस मुद्दे को हल करने के लिए, ***1पासवर्ड*** व्यवसायों के उद्देश्य से एक मासिक सदस्यता शुल्क की योजना प्रदान करता है जो अपने उपयोगकर्ता नाम और पासवर्ड तक वेब एक्सेस की अनुमति देता है जिसे लॉगिन स्क्रीन में कॉपी और पेस्ट किया जा सकता है। परिवार और व्यक्तिगत उपयोग के लिए योजनाएँ भी उपलब्ध हैं।

*1पासवर्ड* फ़ायरफ़ॉक्स, क्रोम और ओपेरा के लिए उपलब्ध 1पासवर्ड एक्स (1Password X) नामक स्टैंडअलोन विस्तार (एक्सटेंशन) भी प्रदान करता है। 1Password X को एक साथी डेस्कटॉप ऐप के बिना काम करने के लिए डिज़ाइन किया गया है, लेकिन 1Password.com सदस्यता की आवश्यकता है।

मोबाइल में, 1पासवर्ड विभिन्न तरीकों का उपयोग करके आईओएस (iOS) और एंडरॉइड (Android) उपकरणों पर ब्राउज़र और एप्लिकेशन के साथ एकीकरण प्रदान करता है। लॉगिन जानकारी भरने और सहेजने के अधिक सुविधाजनक तरीके क्रमशः iOS 12 और Android Oreo (और बाद में) में प्रदान किए गए हैं।

पासवर्ड फ़ाइल सिंक्रोनाइज़ेशन
-----------------------------

*1पासवर्ड* को कॉन्फ़िगर किया जा सकता है ताकि फ़ाइलें *ड्रोपबॉक्स*(Dropbox) (सभी प्लेटफ़ॉर्म), स्थानीय Wi-Fi और *आईक्लाउड* (iCloud) के माध्यम से सिंक्रनाइज़ हों, और 1Password.com के माध्यम से, डेवलपर्स द्वारा बनाए रखा एक सशुल्क सदस्यता-आधारित सर्वर सिंक सेवा। स्थानीय वाई-फाई और आईक्लाउड सिंक केवल आईओएस और मैकओएस पर उपलब्ध हैं।

2017 में, 1Password.com के सब्सक्राइबर के लिए ट्रैवल मोड फीचर शुरू किया गया था, जो किसी विशेष डिवाइस पर स्थानीय स्टोरेज से यात्रा के दौरान टैग नहीं करता तथा पासवर्ड प्रविष्टियों की चूक को नियंत्रित करता है, जिससे सीमा पार अधिकारियों द्वारा किसी को अनलॉक करने के लिए बाध्य होने के प्रभाव को कम किया जा सके।



1. ↑  "1Password 1.0.0 Release". मूल से 2015-02-15 को पुरालेखित. अभिगमन तिथि 2015-02-14.
2. ↑  "1Password X brings me closer to using a Chromebook full-time". *Android Central*. 23 November 2017. अभिगमन तिथि 29 June 2018.
3. ↑  "Download 1Password for your browser". अभिगमन तिथि 19 July 2019.
4. ↑  "Pricing & free trial". अभिगमन तिथि 19 July 2019.
5. ↑  "1Password Restores Free-to-Use Local Vault Option in Latest Version of iOS App". अभिगमन तिथि 19 July 2019.
किसी भी चीज के परिमाण को ठीक-ठीक (exact) मान के निकट के किसी मान के रूप में अभिव्यक्त करने को **सन्निकटन** (approximation) कहते हैं। इसे प्राय:  **≈**  चिंह द्वारा निरूपित किया जाता है। सन्निकटन उतना ही करना चाहिये कि सन्निकटन के बावजूद राशि का परिमाण उपयोगी बना रहे।

सन्निकटन की आवश्यकता एवं उपयोग
------------------------------

सन्निकटन का लाभ यह है कि राशि का मान लिखना/पढ़ना/याद रखना सरल हो जाता है। सन्निकटन इस दृष्टि से भी उपयोगी प्रक्रिया है कि अनेकों स्थितियों में राशियो के मान के बारे में अनेक प्रकार की अनिश्चितता होती है। इसके अलावा भौतिक जगत की बहुत सी समस्याएँ इतनी जटिल हैं कि उपलब्ध साधनों से या विश्लेषण-विधियों की सहायता से उनकी ठीक-ठीक गणना करना लगभग असम्भव है। कभी-कभी यदि राशि के परिमाण के लिये ठीक-ठीक व्यंजक भी ज्ञात हो तो भी सन्निकटन का सहारा इसलिये ले लिया जाता है कि सन्निकटन से प्राप्त मान भी पर्याप्त शुद्ध प्राप्त होता है।

इन्हें भी देखें
---------------

* परिमाण की कोटि

3.75×2.9 सन्निकटन

बाहरी कड़ियाँ
-------------

|  |  |
| --- | --- |
| प्राधिकरण नियंत्रण | 
* जी॰एन॰डी॰: 4002498-2

 |
**डॉ शौकतुल्लाह शाह अंसारी**: (1908-1972) एक भारतीय राष्ट्रवादी मुस्लिम स्वतंत्रता सेनानी एवं सफल राजनयिक, चिकित्सक थे। जो स्वतंत्रता के बाद बीदर संसदीय सीट से प्रथम लोकसभा के सदस्य चुने गए थे।

जीवन परिचय
----------

डॉ अंसारी का जन्म 12 मई 1908 में उत्तर प्रदेश के ज़िला गाज़ीपुर के युसुफपुर गांव में हुआ था। उन्होंने अपने प्रारम्भिक शिक्षा घर पर प्राप्त की। इसके बाद उन्होंने उच्च अध्ययन के लिए अलीगढ़ मुस्लिम विश्वविद्यालय मे दाखिला लिया। उन्होंने स्विट्ज़रलैंड के जेनेवा हाईस्कूल और यूनिवर्सिटी ऑफ पेरिस से विज्ञान तथा डॉक्टर ऑफ मैडिसन (M.D.) की डिग्री प्राप्त की।

उन्हें भारतीय राष्ट्रीय कांग्रेस पूर्व अध्यक्ष एवं स्वतंत्रता सेनानी डॉ मुख्तार अहमद अंसारी ने गोद लिया था। एक भारतीय स्वतंत्रता कार्यकर्त्ता के रूप में उन्होंने असहयोग आंदोलन, भारत छोड़ो आंदोलन में सक्रिय रूप से भाग लिया।

1937 में उन्होंने चांदनी चौक, फव्वारे के पास अपनी डिस्पेन्सरी खोली और दिल्ली में चिकित्सा का अभ्यास शुरू किया। 1938 में डॉ मुख्तार अहमद अंसारी की आकस्मिक मृत्यु के बाद, वह किराये के मकान में 41- राजपुर रोड पर स्थानांतरित हो गये। कांग्रेस सदस्य होने के कारण राजपुर रोड स्थित शौकत का घर राजनीतिक कार्यकर्ताओं का आश्रय स्थल था।

1940 में जब पाकिस्तान की मांग सामने आई तो उन्होंने द्वि-राष्ट्र सिद्धांत और पाकिस्तान की मांग के विचार को खारिज कर दिया। स्वतंत्रता के बाद उन्हें 1948, तुर्की में भारतीय दूतावास में काउंसलर नियुक्त किया गया।

1952 में उन्हें बीदर संसदीय सीट से सांसद चुना गया, लोकसभा सदस्य के रूप में उन्होंने विदेश मामलों के लिए सालाहकार समिति में कार्य किया। 1954 और 1955 में वह भारतीय प्रतिनिधिमंडल के सदस्य के रूप में संयुक्त राष्ट्र गये। 

1955 में उन्होंने जेनेवा में अंतराराष्ट्रीय श्रम सम्मेलन में भारत का प्रतिनिधित्व किया, 1957 में जवाहरलाल नेहरू के अनुरोध उन्होंने अपनी मूल रसड़ा संसदीय सीट से दूसरी लोकसभा के लिए चुनाव लड़ा, लेकिन वह CPI के उम्मीदवार से हार गए।

1957 में वह अंतराष्ट्रीय नियन्त्रण आयोग के अध्यक्ष के रूप में लाओस गये। 1960 में उन्हें सुडान और कांगो में भारत का राजदूत नियुक्त किया गया।

31 जनवरी 1968 को उन्हें उड़ीसा का आठवां राज्यपाल नियुक्त किया गया, जो 20 सितंबर 1971 तक राज्यपाल के रूप में सेवा प्रदान की। 29 दिसंबर 1972 को एक सफल राजनयिक डॉ शौकतुल्लाह शाह अंसारी का निधन हो गया।

सन्दर्भ
-------

1. ↑  "Raj Bhvan Odisha : Our Governor's". मूल से 13 अक्टूबर 2013 को पुरालेखित. अभिगमन तिथि 2 फ़रवरी 2012.
**प्रभु जगद्बन्धु** (१८७१ - १९२१) बंगाल के एक हिन्दू सन्त थे। उन्होने अपने जीवन का अधिकांश समय ध्यान में एवं श्रीअंगन (जिला फरीदपुर) में उपदेश देते हुए बिताया। उनकी शिक्षा के आधार पर ही महानाम सम्प्रदाय की नींव पड़ी।

प्रभु जगद्बन्धु का आविर्भाव 28 अप्रैल, सन् 1871 को मुर्शिदाबाद शहर के दूसरे पार गंगातीर में डाहापाड़ापल्ली में हुआ था। इनका तिरोभाव 17 सितम्बर, 1921 को फरीदपुर के श्रीअंगन में हुआ। इनके पिता दीनानाथ न्यायरत्न और माता वामासुन्दरी देवी थीं।

प्रभु जगद्बन्धु ने बंकिघम, पेरिस एवं वैटिकन की यात्रा भी की और दो वर्ष विदेश में बिताए। उन्होने विश्वव्यापी भयावह विनाश के युग की चेतावनी दी और इस संकट से बचने के लिए हरिनाम का आश्रय लेने की प्रेरणा दी। हरिनाम के प्रचार-प्रसार के लिए कीर्तन दल का गठन किया। हरिनाम के माध्यम से उन्होंने डोमों और वेश्याओं का उद्धार किया।

प्रभु जगद्बन्धु वह निरन्तर नाम संकीर्तन में डूबे रहते थे। 16 वर्ष 8 महीने तक वह स्वेच्छा से हवा व प्रकाशविहीन पर्णकुटिया में एकान्तवास करते रहे। महाप्रभु ने कहा कि इस कलियुग में नाम संकीर्तन ही धर्मसाधना का सर्वश्रेष्ठ उपाय है। वे असाधारण अलौकिक शक्तियों के स्वामी और त्रिकालज्ञ पुरुष थे। उन्होंने बताया कि हरिनाम के बिना परित्राण नहीं। वह सत्यद्रष्टा और सत्यवक्ता थे। वह सत्यद्रष्टा और सत्यवक्ता थे। उनकी भविष्यवाणियाँ सत्य प्रमाणित हुई। सर्वज्ञ होने के साथ प्रभु परम करुणामय थे।

प्रभु जगदबंधु ने चीन द्वारा भारत पर आक्रमण की भविष्यवाणी 64 वर्ष पहले ही की थी। 1897 में प्रभु ने लिखा था कि भारत द्विखण्डित होगा। बंगाल के विभाजन के विषय में भी उन्होंने भविष्यवाणी की थी। इतिहास इस बात का प्रमाण है कि उनकी भविष्यवाणियाँ सत्य साबित हुई।

प्रभु सूक्ष्म शरीर धारण कर लेते थे। वह अन्तर्यामी थे। उनसे कुछ भी छिपा न था। उनकी कृपा से असंभव भी संभव हो जाता था।
एक महिला नवजात को जन्म दे रही है। एक सर्जन उसकी सहायता कर रहा है। पर महिला को शर्मिंदगी से बचाने के लिए वह झुक रहा है।
**शरमिन्दगी** एक भावनात्मक स्थिति है जिसमें आमतौर असुविधा या बेचैनी का अनुभव होता है जब कोई सामाजिक रूप से अस्वीकार्य या गलत समझा जाना वाला कार्य या स्थिति कोई दूसरा व्यक्ति देख लें या प्रकट हो जाए। आम तौर पर इसमें सम्मान या गरिमा (या अन्य उच्च मूल्य वाले आदर्शों) के नुकसान की कुछ धारणा शामिल है, लेकिन शरमिन्दगी का स्तर और प्रकार स्थिति पर निर्भर करता है। शरमिन्दगी कुछ हद तक शर्म की तरह है, सिवाय इसके कि शरमिन्दगी आमतौर पर एक ऐसे कृत्य के कारण होने का अर्थ है जो नैतिक रूप से गलत ना होते हुए सामाजिक रूप से गलत है।

कारण
----

निजी मामलों या व्यक्तिगत त्रुटियों या दुर्घटनाओं पर अवांछित ध्यान के कारण शरमिन्दगी व्यक्तिगत हो सकती है। व्यक्तिगत कार्यों से शरमिन्दगी के कुछ कारण, जैसे झूठ बोलते या गलती करते पकड़े जाना। कई संस्कृतियों में, नग्न या अंडरवियर में देखा जाना शरमिन्दगी का एक विशेष रूप से तनावपूर्ण रूप है। व्यक्तिगत शरमिन्दगी उन लोगों के कार्यों से भी हो सकती है जो शरमिन्दा व्यक्ति को सामाजिक रूप से अजीब परिस्थिति में डालते हैं - जैसे माता-पिता बच्चों की बचपन की तस्वीरों को मित्रों को दिखाते हैं, किसी के द्वारा किसी की उपस्थिति या व्यवहार के बारे में अपमानजनक टिप्पणी करना, किसी अन्य व्यक्ति द्वारा अस्वीकार किया जाना, ध्यान का पात्र बनना (उदाहरण के लिए, जन्मदिन का जश्न, या नवविवाहित), या यहाँ तक कि किसी और की शरमिन्दगी भी देखते समय। 

कभी-कभी शरमिन्दा व्यक्ति मुस्कान या हँसी के साथ शरमिन्दगी को छुपाने की कोशिश करता है। स्थिति की अनुमानित गंभीरता के आधार पर क्रोध की भावना भी हो सकती है, खासकर अगर व्यक्ति सोचता है कि कोई अन्य व्यक्ति जानबूझकर शरमिन्दगी पैदा कर रहा है।

इन्हें भी देखें
---------------

* शरमाना

बाहरी कड़ियाँ
-------------

|  |  |
| --- | --- |
|  | ***शरमिन्दगी*** को विक्षनरी में देखें जो एक मुक्त शब्दकोश है।  |
**शराबी** 1964 में बनी हिन्दी भाषा की फिल्म है। इसका निर्देशन राज ऋषि ने किया और इसमें देव आनन्द और मधुबाला मुख्य भूमिकाओं में हैं। मदन मोहन का संगीत और राजेन्द्र कृष्ण के गीत हैं।

संक्षेप
-------

केशव (देव आनन्द) अपने पिता, दीनानाथ, माँ और छोटी बहन के साथ भारत के एक छोटे से शहर में गरीबी में जीवन बिताते रहता है। वो एक शराबी रहता है और अपने पिता के गुजर जाने के बाद वो अपने आप को पूरी तरह बदलने का वादा करता है। उसके इस वादे से उसकी माँ और उसकी प्रेमिका, कमला (मधुबाला) को सुकून के पल मिलते हैं। इसी के साथ-साथ कमला के व्यापारी पिता, लक्ष्मीदास उसकी नौकरी एक कोयले के खदान में लगा देते हैं और उसकी शादी कमला से तय भी कर देते हैं।

इसके कुछ दिनों बाद ही केशव अपना वादा तोड़ देता है, जिससे लक्ष्मीदास उन दोनों की शादी रद्द कर देता है। उसकी माँ शहर छोड़ कर जाने की धमकी देती है तो कमला उससे बात करना ही छोड़ देती है। लक्ष्मीदास की सेहत खराब हो जाती है और वो मरते वक्त कमला से वादा लेता है कि वो किसी और से शादी कर ले। अपने साथ कोयले की खदान में काम करने वाले सैकड़ों मजदूरों की जान खतरे में डालने के कारण उसे वे लोग काली सूची में डाल देते हैं।

कलाकार
------

* देव आनन्द — केशव
* मधुबाला — कमला
* डेज़ी ईरानी — मुन्नी
* सुलोचना लाटकर —
* राम मोहन —
* ललिता पवार — केशव की माँ
* बद्रीप्रसाद — लक्ष्मीदास
* राधाकृष्णन — शंकर

संगीत
-----

सभी गीत राजेन्द्र कृष्ण द्वारा लिखित; सारा संगीत मदन मोहन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "मुझे ले चलो आज फिर" | मोहम्मद रफ़ी | 6:18 |
| 2. | "दो दो हाथ दो दो पाँव" | मोहम्मद रफ़ी | 3:08 |
| 3. | "तुम हो हसीन कहाँ के" | मोहम्मद रफ़ी, आशा भोंसले | 3:16 |
| 4. | "जाओ जी जाओ" | मोहम्मद रफ़ी, आशा भोंसले | 3:18 |
| 5. | "सावन के महीने में" | मोहम्मद रफ़ी | 3:28 |
| 6. | "कभी ना कभी कहीं ना कहीं" | मोहम्मद रफ़ी | 4:01 |
| 7. | "सावन के महीने में" (II) | मोहम्मद रफ़ी | 4:32 |

बाहरी कड़ियाँ
-------------

* *शराबी*  इंटरनेट मूवी डेटाबेस पर
**वीडियोकॉन त्रि-सीरीज**, जिम्बाब्वे में मेजबान जिम्बाब्वे, भारत और न्यूजीलैंड के बीच होने वाली तीन टीमों के एक दिवसीय अंतरराष्ट्रीय क्रिकेट टूर्नामेंट थी। यह 24 अगस्त 2005 को शुरू हुआ और 6 सितंबर 2005 को फाइनल के साथ समाप्त हुआ, जिसमें न्यूजीलैंड छह विकेट से जीता। जिम्बाब्वे ने नवंबर 2003 के बाद से 35 एकदिवसीय मैचों की श्रृंखला में बांग्लादेश के अलावा किसी अन्य टीम के खिलाफ जीत के बिना टूर्नामेंट को समाप्त किया। 2000-01 सीजन में, न्यूजीलैंड के खिलाफ, बांग्लादेश या केन्या के अलावा अन्य टीम के खिलाफ उनकी आखिरी सीरीज जीत, दिलचस्प थी। भारत, मार्च 2004 के बाद से टूर्नामेंट जीत के बिना भी, 2005 इंडियन ऑयल कप के फाइनल में श्रीलंका की 18 रन की हार से बाहर है, जबकि न्यूजीलैंड ने ऑस्ट्रेलिया से पहले अपने अंतिम सीरीज़ में ऑस्ट्रेलिया को 5-0 से हराया था। इससे पहले, हालांकि, वे छह टूर्नामेंट में अपराजित थे। सुपर उप नियम, जिसका अर्थ है कि खिलाड़ी किसी भी समय किसी दूसरे के लिए प्रतिस्थापित किया जा सकता है, लेकिन जब खिलाड़ी बंद हो जाता है तो वह वापस नहीं लौटा सकता है, इस टूर्नामेंट के लिए पेश किया गया था। स्टंप-आउट प्रदर्शन भारतीय मोहम्मद कैफ से आया, जिन्होंने 277 रनों की पारी खेली और उन्हें मैन ऑफ द सीरीज़ बनाया गया, लेकिन युवराज सिंह और न्यूजीलैंडर स्टीफन फ्लेमिंग और लो विन्सेन्ट ने 200 रन भी पार किये। गेंदबाजी की ओर से, शेन बॉन्ड ने एक मैच के लिए विश्राम किए जाने के बावजूद, 8.63 के औसत से 11 विकेट हासिल किए, और भारतीय तेज गेंदबाज इरफान पठान और अजित आगरकर भी 10 से अधिक विकेट लिए।